CELEX: 32014D0520(01)
Language: da
Date: 2014-05-15 00:00:00
Title: Kommissionens gennemførelsesafgørelse af 15. maj 2014 om vedtagelse af Unionens importbeslutninger for bestemte kemikalier i henhold til Europa-Parlamentets og Rådets forordning (EU) nr. 649/2012

20.5.2014   
            
            
               DA
            
            
               Den Europæiske Unions Tidende
            
            
               C 152/2
            
         KOMMISSIONENS GENNEMFØRELSESAFGØRELSE
   af 15. maj 2014
   om vedtagelse af Unionens importbeslutninger for bestemte kemikalier i henhold til Europa-Parlamentets og Rådets forordning (EU) nr. 649/2012
   (2014/C 152/02)
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Europa-Parlamentets og Rådets forordning (EU) nr. 649/2012 af 4. juli 2012 om eksport og import af farlige kemikalier (1), særlig artikel 13, stk. 1, andet afsnit,
   efter høring af det udvalg, der er nedsat ved artikel 133 i Europa-Parlamentets og Rådets forordning (EF) nr. 1907/2006 af 18. december 2006 om registrering, vurdering og godkendelse af samt begrænsninger for kemikalier (REACH), oprettelse af et europæisk kemikalieagentur, ændring af direktiv 1999/45/EF og ophævelse af Rådets forordning (EØF) nr. 793/93 og Kommissionens forordning (EF) nr. 1488/94 samt Rådets direktiv 76/769/EØF og Kommissionens direktiv 91/155/EØF, 93/67/EØF, 93/105/EF og 2000/21/EF (2), og
   ud fra følgende betragtninger:
   
               (1)
            
            
               I henhold til forordning (EU) nr. 649/2012 træffer Kommissionen på vegne af Unionen afgørelse om, om der skal gives tilladelse til import i Unionen af kemikalier, som er omfattet af proceduren for forudgående informeret samtykke (»PIC-proceduren«).
            
         
               (2)
            
            
               De Forenede Nationers Miljøprogram (UNEP) og De Forenede Nationers Organisation for Ernæring og Landbrug (FAO) er blevet udpeget til at udføre sekretariatsopgaverne i forbindelse med gennemførelsen af PIC-proceduren, der blev indført ved Rotterdamkonventionen om proceduren for forudgående informeret samtykke for visse farlige kemikalier og pesticider i international handel (i det følgende benævnt »Rotterdamkonventionen«), der er godkendt ved Rådets afgørelse 2006/730/EF (3).
            
         
               (3)
            
            
               Kommissionen, der handler som fælles udpeget myndighed, er forpligtet til at meddele importbeslutninger for kemikalier, som er omfattet af PIC-proceduren, til Rotterdamkonventionens sekretariat på vegne af Unionen og dens medlemsstater.
            
         
               (4)
            
            
               Kemikaliet azinphos-methyl er blevet tilføjet til PIC-proceduren som et pesticid ved beslutning RC 6/4, som blev truffet på sjette møde i partskonferencen under Rotterdamkonventionen. Kommissionen har modtaget oplysning herom fra Rotterdamkonventionens sekretariatet i form af en beslutningsvejledning. Det er ved Europa-Parlamentets og Rådets forordning (EF) nr. 1107/2009 (4) forbudt at markedsføre og anvende azinphos-methyl som bestanddel i blandinger, der fungerer som plantebeskyttelsesmidler.
            
         
               (5)
            
            
               Kemikaliet pentabromdiphenylether (handelsvare), som indeholder både tetrabromdiphenylether og pentabromdiphenylether, er blevet tilføjet til PIC-proceduren som industrikemikalie ved beslutning RC 6/5, som blev truffet på sjette møde i partskonferencen under Rotterdamkonventionen. Kommissionen har modtaget oplysning herom fra Rotterdamkonventionens sekretariatet i form af en beslutningsvejledning. Det er ved Europa-Parlamentets og Rådets forordning (EF) nr. 850/2004 (5) forbudt at fremstille, markedsføre og anvende tetrabromdiphenylether og pentabromdiphenylether, bortset fra specifikke undtagelser.
            
         
               (6)
            
            
               Kemikaliet octabromdiphenylether (handelsvare), som også indeholder hexabromdiphenylether og heptabromdiphenylether, er blevet tilføjet til PIC-proceduren som industrikemikalie ved beslutning RC 6/6, som blev truffet på sjette møde i partskonferencen under Rotterdamkonventionen. Kommissionen har modtaget oplysning herom fra Rotterdamkonventionens sekretariatet i form af en beslutningsvejledning. Det er ved forordning (EF) nr. 850/2004 forbudt at fremstille, markedsføre og anvende hexabromdiphenylether og heptabromdiphenylether, bortset fra specifikke undtagelser.
            
         
               (7)
            
            
               Kemikalierne perfluoroctansulfonsyre, perfluoroctansulfonater, perfluoroctansulfonamider og perfluoroctansulfonyler er blevet tilføjet til PIC-proceduren som industrikemikalier ved beslutning RC 6/7, som blev truffet på sjette møde i partskonferencen under Rotterdamkonventionen. Kommissionen har modtaget oplysning herom fra Rotterdamkonventionens sekretariatet i form af en beslutningsvejledning. Det er ved forordning (EF) nr. 850/2004 forbudt at fremstille, markedsføre og anvende perfluoroctansulfonsyre, perfluoroctansulfonater, perfluoroctansulfonamider og perfluoroctansulfonyler, bortset fra specifikke undtagelser.
            
         
               (8)
            
            
               Der bør vedtages en endelig importbeslutning om azinphos-methyl, handelsvaren pentabromdiphenylether, handelsvaren octabromdiphenylether, perfluoroctansulfonsyre, perfluoroctansulfonater, perfluoroctansulfonamider og perfluoroctansulfonyler —
            
         VEDTAGET DENNE AFGØRELSE:
   Eneste artikel
   Den endelige beslutning om import af azinphos-methyl, handelsvaren pentabromdiphenylether, handelsvaren octabromdiphenylether, perfluoroctansulfonsyre, perfluoroctansulfonater, perfluoroctansulfonamider og perfluoroctansulfonyler, som fastsat i formularerne til importsvar i bilaget, vedtages.
   
      Udfærdiget i Bruxelles, den 15. maj 2014.
      
         
            På Kommissionens vegne
         
         Janez POTOČNIK
         
            Medlem af Kommissionen
         
      
   
   
      (1)  EUT L 201 af 27.7.2012, s. 60.
   
      (2)  EUT L 396 af 30.12.2006, s. 1.
   
      (3)  Rådets afgørelse 2006/730/EF af 25. september 2006 om indgåelse på Det Europæiske Fællesskabs vegne af Rotterdam-konventionen om proceduren for forudgående informeret samtykke for visse farlige kemikalier og pesticider i international handel (EUT L 299 af 28.10.2006, s. 23).
   
      (4)  Europa-Parlamentets og Rådets forordning (EF) nr. 1107/2009 af 21. oktober 2009 om markedsføring af plantebeskyttelsesmidler og om ophævelse af Rådets direktiv 79/117/EØF og 91/414/EØF (EUT L 309 af 24.11.2009, s. 1).
   
      (5)  Europa-Parlamentets og Rådets forordning (EF) nr. 850/2004 af 29. april 2004 om persistente organiske miljøgifte og om ændring af direktiv 79/117/EØF (EUT L 158 af 30.4.2004, s. 7).
   
      BILAG